Die Droom van 'n Boek oor Gansbaai | Xplorio Gansbaai
Cape Whale Coast > Gansbaai > Businesses > Media & Technology > Die Gansbaai Gedenkboek >
Die Droom van 'n Boek oor Gansbaai 04 December 2015
Die droom van ‘n boek oor Gansbaai en omgewing se verlede is nou ‘n realiteit. Die teks is klaar en tans by die redigeerder. Daar is nog ‘n pad vorentoe, maar die einde is in sig. Die boek, Gansbaai – besonderse streek en sy mense, omskryf die historiese agtergrond, maar is deurspek met lekkerlees stories.
“Ons het gesing van ŉ kind is gebore in Engeland se koring.”
Die vis was volop, maar dit was harde werk om hulle te kon vang. Die skuite het bo by die eilandhuisie gelê. Soggens is dit op pale afgerol tot by die see. Wanneer hulle teruggekeer het en land, was die vis eers uitgelaai in mandjies voordat die boot skoon gewas is en dan moes dit weer op na die eilandhuisie gedra word.
Dit is maar twee klein grepe uit meer volledige vertellings. Daar is baie daarvan. Dié is net ‘n lusmakertjie vir die boek. Bespreek jou kopie by die Gansbaai Toerisme Bureau by 028 384 1439 of glenda@gansbaaitourism.co.za
Die ontstaan van die boek: Gansbaai, ŉ besonderse streek en sy mense
Vyf jaar gelede, Mei 2010, is die behoefte van ŉ boek oor Gansbaai se geskiedenis geïdentifiseer. ŉ Komitee is saamgestel en die lang pad van beplanning is met geesdrif aangepak..
Posted by: Die Gansbaai Gedenkboek
Dit het meer as vyf jaar gelede ‘n groepie inwoners genoop om ‘n komitee te stig met die doel om namens die gemeenskap die geskiedenis te boekstaaf..